પ્રાપ્ત માહિતી પ્રમાણે અા અંગેની વિગત એવી છે કે સ્થાનિક પોલીસને બાતમી મળી હતી કે વિદેશી દારૂનો જથ્થો ભરી એક ટેન્કર થરાદ નજીક ખોડા ચેકપોસ્ટ પાસેથી પસાર થવાનો છે. અા બાતમીના અાધારે પોલીસે ગુપ્ત વોચ ગોઠવી હતી. દરમિયાનમાં મોડી રાતે પાણીનું ટેન્કર પુરઝડપે ચેકપોસ્ટ પરથી પસાર થવાનો પ્રયાસ કરતા પોલીસે તેનો પીછો કરી ઝડપી લઈ ટેન્કરની તલાસી લેતાં તેમાંથી જુદી જુદી બ્રાન્ડના વિદેશી દારૂની બોટલો ભરેલી સંખ્યાબંધ પેટીઓ મળી અાવી હતી.